proxectonos/corpus_dominio_cientifico huggingface dataset:
Soiuz MS-16

Soiuz MS-16 foi unha misión espacial tripulada rusa lanzada o 9 de abril de 2020 mediante o un foguete Soiuz 2-1a desde o cosmódromo de Baikonur. Características
Soiuz MS-16, unha Soiuz modelo MS cos cosmonautas Anatoli Ivanishin, Ivan Vagner e Christopher Cassidy a bordo (a tripulación de respaldo eran Sergei Rizhikov, Andrei Babkin e Stephen Bowen), foi unha misión lanzada para acoplarse coa Estación Espacial Internacional. Foi a primeira Soiuz tripulada lanzada por un foguete Soiuz 2-1a e unha vez en órbita chegou á estación seguindo unha traxectoria rápida de seis horas, acoplándose ao módulo Poisk e coa tripulación uníndose aos membros das Soiuz MS-15 xa a bordo, cuxa partida marcou o inicio da Expedición 63.
Tras 196 días en órbita, a Soiuz MS-16 desacoplouse do módulo Zvezda o 22 de outubro de 2020, aterrando a 147 km ao sueste da cidade de Dzhezkazgan (Kazakhstán).
Soiuz MS-17

Soiuz MS-17 foi unha misión espacial tripulada rusa lanzada o 14 de outubro de 2020 mediante un foguete Soiuz 2-1a desde o cosmódromo de Baikonur. Características
Soiuz MS-17, unha Soiuz modelo MS cos cosmonautas Sergei Rizhikov, Sergei Kud-Sverchkov e Kate Rubins a bordo (a tripulación de respaldo eran Oleg Novitskii, Petr Dubrov e Mark T. Vande Hei), foi unha misión lanzada para acoplarse coa Estación Espacial Internacional. Unha vez en órbita chegou á estación seguindo unha traxectoria rápida de tres horas, acoplándose ao módulo Rassvet e coa tripulación uníndose aos membros das Soiuz MS-16 xa a bordo, cuxa partida marcou o inicio da Expedición 64.
O 18 de novembro, Rizhikov e Kud-Sverchkov fixeron o paseo espacial número 47 de Rusia na historia da ISS, co obxectivo principal de facer os preparativos para a chegada do módulo Nauka, mentres que o 19 de marzo de 2021 a Soiuz MS-17 foi movida ao módulo Poisk para poder preparar o desacoplamento e descarte do módulo Pirs para acomodar ao Nauka. Tras 185 días en órbita, a Soiuz MS-17 desacoplouse do módulo Poisk o 16 de abril de 2021, aterrando a 147 km ao sueste da cidade de Dzhezkazgan (Kazakhstán).
Soiuz MS-18

Soiuz MS-18 foi unha misión espacial tripulada rusa lanzada o 9 de abril de 2021 mediante un foguete Soiuz 2-1a desde o cosmódromo de Baikonur. Características
Soiuz MS-18, unha Soiuz modelo MS cos cosmonautas Oleg Novitskii, Petr Dubrov e Mark T. Vande Hei a bordo (a tripulación de respaldo eran Oleg Novitskii, Yulia Peresild e Klim Shipenko), foi unha misión lanzada para acoplarse coa Estación Espacial Internacional. Unha vez en órbita chegou á estación seguindo unha traxectoria rápida de tres horas, acoplándose ao módulo Rassvet e coa tripulación uníndose aos membros das Soiuz MS-17 xa a bordo, cuxa partida marcou o inicio da Expedición 65.
O 2 de xuño dous dos cosmonautas rusos fixeron o paseo espacial número 48 de Rusia na historia da ISS e o 28 de setembro de 2021 a Soiuz MS-18 foi movida ao novo módulo Nauka, sendo a primeira nave en acoplarse a este módulo. O 15 de outubro, dous días antes do regreso da nave á Terra, durante unha proba do motor da Soiuz MS-18 para o regreso, o acendido alongouse máis alá do previsto, xirando a estación 57° da súa posición normal. A estación correxíu a orientación anómala cos seus propios propulsores sen producirse danos. A orixe do problema estivo nun erro de procedemento nas instrucións enviadas desde terra a Novitskii. Finalmente, tras 191 días en órbita, a Soiuz MS-18 desacoplouse do módulo Nauka o 17 de outubro de 2021 con Oleg Novitskii, Yulia Peresild e Klim Shipenko (estes dous últimos chegados a bordo da Soiuz MS-19 para rodar unha película) a bordo, aterrando a 148 km ao sueste da cidade de Dzhezkazgan (Kazakhstán).
Soiuz MS-19

Soiuz MS-19 foi unha misión espacial tripulada rusa lanzada o 5 de outubro de 2021 mediante o un foguete Soiuz 2-1a desde o cosmódromo de Baikonur. Características
Soiuz MS-19, unha Soiuz modelo MS cos cosmonautas Anton Shkaplerov, Yulia Peresild e Klim Shipenko a bordo (a tripulación de respaldo eran Oleg Artemiev, Alena Mordovina e Aleksei Dudin), foi unha misión lanzada para acoplarse coa Estación Espacial Internacional. Unha vez en órbita chegou á estación seguindo unha traxectoria rápida de tres horas, acoplándose ao módulo Rassvet e coa tripulación uníndose aos membros das Soiuz MS-18 xa a bordo, cuxa partida marcou o inicio da Expedición 66.
A Soiuz MS-19 levou á actriz Yulia Peresild e ao director Klim Shipenko a bordo da estación espacial para rodar parte dunha película de ciencia ficción. A película, titulada Vyzov (Вызов, en ruso), trata dunha cirurxiá enviada á estación para tratar a un cosmonauta enfermo. A rodaxe contou coa aprobación da NASA para gravar no segmento americano. Peresild e Shipenko volveron á Terra na Soiuz MS-18, tras 12 días no espazo. A invasión rusa de Ucraína, o 24 de febreiro de 2022, provocou un corte nas relacións entre os Estados Unidos e Rusia, co que a NASA chegou a considerar outros medios para traer de volta a Mark Vande Hei. Finalmente, Vande Hei regresou na Soiuz MS-19, como estaba previsto, xunto con Anton Shkaplerov e Petr Dubrov, tras 176 días en órbita. A nave chegou a terra o 30 de marzo de 2022, a 147 km ao sueste da cidade de Dzhezkazgan (Kazakhstán).
Soiuz MS-20

Soiuz MS-20 foi unha misión espacial tripulada rusa lanzada o 8 de decembro de 2021 mediante o un foguete Soiuz 2-1a desde o cosmódromo de Baikonur. Características
Soiuz MS-20, unha Soiuz modelo MS cos cosmonautas Alexander Misurkin, Yusaku Maezawa e Yozo Hirano a bordo (a tripulación de respaldo eran Aleksandr Skvortsov e Shun Ogiso), foi unha misión lanzada para acoplarse coa Estación Espacial Internacional. Unha vez en órbita chegou á estación seguindo unha traxectoria rápida de seis horas e acoplándose ao módulo Poisk.
A Soiuz MS-20 levou a bordo aos turistas espaciais Yusaku Maezawa (empresario) e Yozo Hirano (axudante do primeiro) para unha estancia de 12 días na estación. A tripulación fixo un total de nove experimentos na estación antes de volver, o 20 de decembro. A nave aterrou a 148 km ao sueste da cidade de Dzhezkazgan (Kazakhstán).
Soiuz MS-21

Soiuz MS-21 foi unha misión espacial tripulada rusa lanzada o 18 de marzo de 2022 mediante o un foguete Soiuz 2-1a desde o cosmódromo de Baikonur. Características
Soiuz MS-21, unha Soiuz modelo MS cos cosmonautas Oleg Artemiev, Denis Matveev e Sergei Korsakov a bordo (a tripulación de respaldo eran Sergei Prokopiev, Dimitri Petelin e Anna Kikina), foi unha misión lanzada para acoplarse coa Estación Espacial Internacional. Unha vez en órbita chegou á estación seguindo unha traxectoria rápida de tres horas, acoplándose ao módulo Prichal. Tras 195 días no espazo a Soiuz MS-21 desacoplouse da estación o 29 de setembro e tras tres horas de viaxe aterrou a 148 km ao sueste da cidade de Dzhezkazgan (Kazakhstán).
Soiuz MS-22

Soiuz MS-22 foi unha misión espacial tripulada rusa lanzada o 21 de setembro de 2022 mediante o un foguete Soiuz 2-1a desde o cosmódromo de Baikonur. Características
Soiuz MS-22, unha Soiuz modelo MS cos cosmonautas Sergei Prokopiev, Dimitri Petelin e Frank Rubio a bordo (a tripulación de respaldo eran Oleg Kononenko, Nikolai Chub e Loral O'Hara), foi unha misión lanzada para acoplarse coa Estación Espacial Internacional. Unha vez en órbita chegou á estación seguindo unha traxectoria rápida de tres horas e media, acoplándose ao módulo Rassvet. Coa tripulación da Soiuz MS-22 os ocupantes da estación pasaron de sete a dez.
O 15 de decembro, durante a preparación dun paseo espacial desde o módulo Poisk, detectouse a perda de refrixerante no circuíto externo do sistema de control térmico da Soiuz MS-22, visible como unha expulsión de partículas desde a nave ao espazo. O paseo espacial foi cancelado de inmediato e ao día seguinte fixéronse varias probas para determinar o estado da Soiuz, que se considerou bo, aínda que a temperatura no seu interior subeu ata os 30 °C, obrigando a ventilalo. Roskosmos non veu motivos para un regreso de emerxencia da nave e probas posteriores mostraron que a causa da fuga era un burato de 0, 8 mm no radiador do sistema de refrixeración. A conclusión despois da revisión de tódolos datos é que o burato foi causado por un "dano mecánico externo", posiblemente un micrometeorito ou un defecto de fabricación. O 8 de xaneiro Roskosmos tomou a decisión de que a Soiuz 22 aterrase sen tripulación para non poñer en risco aos cosmonautas, mentres que a Soiuz MS-23 sería lanzada en modo automático para ser usada polos cosmonautas da MS-22, que só volvería a terra despois do acoplamento da MS-23 por precaución. Finalmente a Soiuz MS-22 regresou o 28 de marzo de 2023 sen tripulación, aterrando a 147 km ao sueste da cidade de Dzhezkazgan (Kazakhstán).
Soiuz MS-23

Soiuz MS-23 foi unha misión espacial rusa lanzada sen tripulación o 24 de febreiro de 2023 mediante un foguete Soiuz 2-1a desde o cosmódromo de Baikonur. Características
Soiuz MS-23, unha Soiuz modelo MS, foi unha misión lanzada para acoplarse automaticamente coa Estación Espacial Internacional para traer de volta a Sergei Prokopiev, Dimitri Petelin e Frank Rubio despois dun problema de perda de refrixerante na súa nave, a Soiuz MS-22. Unha vez en órbita chegou á estación seguindo unha traxectoria de dous días e acoplándose ao módulo Poisk. O 6 de abril de 2023 a nave foi recolocada no módulo Prichal para deixar o Poisk libre para a chegada da nave de carga Progress MS-23. A Soiuz MS-23 desacoplouse da estación o 27 de setembro para volver tripulada a terra unhas horas despois, aterrando ao sueste da cidade de Dzhezkazgan (Kazakhstán).
Soiuz MS-24

Soiuz MS-24 é unha misión espacial rusa lanzada o 15 de setembro de 2023 mediante un foguete Soiuz 2-1a desde o cosmódromo de Baikonur. Características
Soiuz MS-24, unha Soiuz modelo MS, foi unha misión lanzada cos cosmonautas Oleg Kononenko, Nikolai Chub e Loral O'Hara a bordo para acoplarse coa Estación Espacial Internacional. A tripulación de respaldo era Oleg Novitski, Marina Vasilevskaia e Loral O'Hara. A nave chegou á estación seguindo unha traxectoria rápida de tres horas e acoplándose ao módulo Rassvet.
A nave regresou a terra o 6 de abril de 2024 con Oleg Novitski e Marina Vasilevskaia a bordo, chegados á estación na Soiuz MS-25, xunto con Loral O'Hara. A cápsula cos tripulantes tocou terra a 147 km ao sueste de Dzhezkazgan (Kazakhstán).
Soiuz T

Soiuz T foi un modelo de nave Soiuz deseñado para misións na órbita terrestre. Estivo en servizo entre 1978 e 1986. Características
A Soiuz T resultou dun profundo redeseño a finais da década de 1970. Usou un sistema de acoplamento Igla mellorado e un novo módulo de servizo co sistema de propulsión de control de actitude e traslación integrado. Neste modelo reintroducíronse os paneis solares como forma de xerar enerxía e aumentouse a cantidade de propelente. Tamén se usou unha aviónica dixital mellorada e a seguridade da tripulación aumentouse cunha nova torre de escape, que salvaría a vida dos tres cosmonautas da misión Soiuz T-10-1 ao estoupar o foguete lanzado ra rampla de lanzamento. Foi a primeira Soiuz con capacidade para tres tripulantes usando traxes de presión ao mesmo tempo.
Soiuz T-1

Soiuz T-1 foi unha misión espacial soviética lanzada sen tripulación o 16 de decembro de 1979 mediante un foguete Soiuz U desde o cosmódromo de Baikonur. Características
Soiuz T-1 foi a primeira Soiuz T lanzada a órbita. Foi enviada sen tripulación para facer probas e para acoplarse automaticamente á estación espacial Saliut 6. A nave fixo diferentes probas dos seus sistemas baixo varias condicións de voo, permaneceu acoplada á Saliut 6 e regresou á Terra o 26 de marzo de 1980.
Soiuz T-10

Soiuz T-10 foi unha misión espacial tripulada soviética lanzada o 8 de febreiro de 1984 mediante un foguete Soiuz U desde o cosmódromo de Baikonur. Características
Soiuz T-10, unha Soiuz modelo T cos cosmonautas Leonid Kizim, Oleg Atkov e Vladimir Soloviov a bordo, foi unha nave lanzada para acoplarse coa estación espacial Saliut 7.
Á chegada a estación estaba escuras e a tripulación adicouse a reactivala. o 22 de febreiro chegou a Progress 19 con subministracións e o 4 de abril chegou a Soiuz T-11 con outros tres cosmonautas, entre elos Rakesh Sharma, o primeiro cosmonauta indio, que marcharon na nave Soiuz T-10 o 11 de abril, deixándolles a súa á tripulación permanente.
Nos meses seguintes a estación foi recibindo novas naves Progress mentres a tripulación facía experimentos e reparacións ata a chegada da Soiuz T-12 o 18 de xullo. Os cosmonautas da misión Soiuz T-10 regresaron a terra o 2 de outubro de 1984 ás 10: 57 GMT na Soiuz T-11.
Soiuz T-10-1

Soiuz T-10-1 foi unha misión espacial tripulada soviética que ía ser lanzada o 26 de setembro de 1983 mediante un foguete Soiuz U desde o cosmódromo de Baikonur cos cosmonautas Gennadi Strekalov e Vladimir Titov a bordo. Un minuto antes do lanzamento a base do foguete comezou a arder. Strekalov, máis experimentado, notou que algo ía mal e axustou o seu arnés, indicándolle a Titov que fixera o mesmo. Uns segundos máis tarde, ás 19: 38 GMT, o sistema de escape activouse, co foguete de escape afastando a cápsula Soiuz xunto cos seus ocupantes do Soiuz U incendiado, que estourou pouco despois. A aceleración durante a fuxida chegou aos 20 G, pero ambos cosmonautas saíron vivos do incidente, que se converteu no primeiro escape real dun foguete en problemas antes da engalaxe. Dase a circunstancia de que este era o segundo intento de Titov e Strekalov de chegar á Saliut 7 despois de pilotar a Soiuz T-8 e non conseguir acoplarse coa estación espacial.
Soiuz T-11

Soiuz T-11 foi unha misión espacial tripulada soviética lanzada o 3 de abril de 1984 mediante un foguete Soiuz U desde o cosmódromo de Baikonur. Características
Soyuz T-11, unha Soiuz modelo T cos cosmonautas Iuri Malishev, Gennadi Strekalov e Rakesh Sharma (o primeiro cosmonauta da India) a bordo, foi unha misión Interkosmos lanzada para acoplarse coa estación espacial Saliut 7. A tripulación adicouse a facer diversos experimentos ata o seu regreso, entre eles a observación da India desde o espazo, experimentos biolóxicos e procesamento de materiais.
Os cosmonautas regresaron na Soiuz T-10, deixando a súa Soiuz, máis nova e fresca, na estación para a tripulación permanente. Aterraron o 22 de outubro de 1984 ás 10: 57 GMT.
Soiuz T-12

Soiuz T-12 foi unha misión espacial tripulada soviética lanzada o 17 de xullo de 1984 mediante un foguete Soiuz U2 desde o cosmódromo de Baikonur. Características
Soiuz T-12, unha Soiuz modelo T cos cosmonautas Vladimir Dzhanibekov, Svetlana Savitsakaya e Igor Volk a bordo, foi unha misión lanzada para acoplarse coa estación espacial Saliut 7. A tripulación adicouse a facer diversos experimentos ata o seu regreso. Durante a misión tivo lugar o primeiro paseo espacial dunha cosmonauta, a tripulante Svetlana Savitskaya. O paseo durou 3 horas e 30 minutos, durante o cal probou unha ferramenta para cortar, soldar e puír superficies metálicas.
Os cosmonautas regresaron o 29 de xullo de 1984 ás 12: 55 GMT.
Soiuz T-13

Soiuz T-13 foi unha misión espacial tripulada soviética lanzada o 6 de xuño de 1985 mediante un foguete Soiuz U2 desde o cosmódromo de Baikonur. Características
Soiuz T-13, unha Soiuz modelo T cos cosmonautas Vladimir Dzhanibekov e Viktor Savinikh a bordo, foi unha misión lanzada para acoplarse coa estación espacial Saliut 7. A tripulación chegou á estación para facer reparacións urxentes, tendo que acoplarse á estación estando inactiva, e máis tarde facer experimentos de natureza militar no módulo Kosmos 1686.
A Soiuz T-13 regresou a terra o 21 de novembro de 1985.
Soiuz T-14

Soiuz T-14 foi unha misión espacial tripulada soviética lanzada o 17 de setembro de 1985 mediante un foguete Soiuz U2 desde o cosmódromo de Baikonur. Características
Soiuz T-14, unha Soiuz modelo T cos cosmonautas Vladimir Vasiutin, Georgi Grechko e Aleksandr Volkov a bordo, foi unha misión lanzada para acoplarse coa estación espacial Saliut 7. A tripulación chegou á estación para facer experimentos militares no módulo Kosmos 1686.
A Soiuz T-14 regresou a terra con Viktor Savinikh, Aleksandr Volkov e Vladimir Vasiutin a bordo o 26 de setembro de 1985.
Soiuz T-15

Soiuz T-15 foi unha misión espacial tripulada soviética lanzada o 13 de marzo de 1986 mediante un foguete Soiuz U2 desde o cosmódromo de Baikonur. Características
Soiuz T-15, unha Soiuz modelo T cos cosmonautas Leonid Kizim e Vladimir Soloviov a bordo, foi unha misión lanzada para ser a primeira en acoplarse coa estación espacial Mir e viaxar logo á estación Saliut 7, converténdose na primeira nave espacial en viaxar entre dúas estacións espaciais.
A bordo da Mir a tripulación adicouse a facer diversos experimentos científicos e tecnolóxicos. O 17 de abril a estación manobrou para asemellar a súa órbita á da Saliut 7, cunha separación de 4000 km. O 5 de maio, tras seis semanas a bordo da Mir, Kizim e Solovyov partiron na Soiuz T-15 cara a Saliut 7 nunha misión para reparala e poñela en marcha. Os cosmonautas acopláronse manualmente coa Saliut 7 e atopárona xeada e sen enerxía eléctrica. Tras un duro traballo conseguiron recuperar enerxía e restaurar o sistema de mantemento de vida, así como recuperar experimentos deixados a bordo pola tripulación anterior. A Soiuz T-15 deixou a estación o 25 de xuño tras 51 días acoplada á Saliut 7, regresando á Mir ao día seguinte, levando consigo 400 kg de material científico.
Os cosmonautas regresaron a terra o 16 de xullo de 1986 ás 12: 34 GMT, a uns 55 km ao nordeste de Arkalyk (Kazakhstán).
Soiuz T-2

Soiuz T-2 foi unha misión espacial tripulada soviética lanzada o 5 de xuño de 1980 mediante un foguete Soiuz U desde o cosmódromo de Baikonur. Características
Soiuz T-2, unha Soiuz modelo T cos cosmonautas Iuri Malishev e Vladimir Aksionov a bordo, foi unha misión lanzada como voo de probas para comprobar e verificar o funcionamento dos sistemas do novo modelo de nave e para acoplarse coa estación espacial Saliut 6. A nave regresou a terra o 9 de xuño de 1980 ás 12: 38 GMT.
Soiuz T-3

Soiuz T-3 foi unha misión espacial tripulada soviética lanzada o 27 de novembro de 1980 mediante un foguete Soiuz U desde o cosmódromo de Baikonur. Características
Soiuz T-3, unha Soiuz modelo T cos cosmonautas Leonid Kizim (comandante), Oleg Makarov (enxeñeiro de voo) e Gennadi Strekalov (enxeñeiro de voo) a bordo, foi unha misión lanzada como voo de probas para comprobar e verificar o funcionamento dos sistemas do novo modelo de nave e para acoplarse coa estación espacial Saliut 6 e facer experimentos a bordo. A nave regresou a terra o 10 de decembro de 1980 ás 9: 25 GMT.
Soiuz T-4

Soiuz T-4 foi unha misión espacial tripulada soviética lanzada o 12 de marzo de 1981 mediante un foguete Soiuz U desde o cosmódromo de Baikonur. Características
Soiuz T-4, unha Soiuz modelo T cos cosmonautas Vladimir Kovalionok e Viktor Savinikh a bordo, foi unha misión lanzada para acoplarse coa estación espacial Saliut 6 e facer experimentos e reparacións a bordo. Foi precedida pola nave automática de carga Progress 12. Durante a súa estancia a estación recibiu a visita da Soiuz 39 e da Soiuz 40. A nave regresou a terra o 26 de maio de 1981 ás 12: 37 GMT.
Soiuz T-5

Soiuz T-5 foi unha misión espacial tripulada soviética lanzada o 13 de maio de 1982 mediante un foguete Soiuz U desde o cosmódromo de Baikonur. Características
Soiuz T-5, unha Soiuz modelo T cos cosmonautas Anatoli Berezovoi e Valentin Lebedev a bordo, foi unha misión lanzada para acoplarse coa estación espacial Saliut 7 e facer experimentos a bordo. A tripulación lanzou un pequeno satélite artificial de comunicacións de 28 kg para radioafeccionados desde a esclusa da Saliut 7.
Durante a súa estancia a estación recibiu a visita da Progress 13, a Soiuz T-6, a Soiuz T-7, a Progress 15 e a Progress 16. Berezovoi e Lebedev regresaron a terra na Soiuz T-7 o 10 de decembro de 1982 despois de 106 días en órbita, mentres que a Soiuz T-5 regresou o 27 de agosto de 1982 ás 15: 04 GMT cos cosmonautas Leonid Popov, Savitskaya e Aleksandr Serebrov a bordo, aterrando a uns 118 km de Dzhezkazgan.
Soiuz T-6

Soiuz T-6 foi unha misión espacial tripulada soviética lanzada o 24 de xuño de 1982 mediante un foguete Soiuz U desde o cosmódromo de Baikonur. Características
Soiuz T-6, unha Soiuz modelo T cos cosmonautas Vladimir Dzhanibekov, Aleksandr Ivanchenkov e Jean-Loup Chrétien (o primeiro astronauta francés) a bordo, foi unha misión lanzada para acoplarse coa estación espacial Saliut 7 e facer experimentos a bordo. A Soiuz T-6 regresou o 2 de xullo de 1982 ás 14: 19 GMT.
Soiuz T-7

Soiuz T-7 foi unha misión espacial tripulada soviética lanzada o 19 de agosto de 1982 mediante un foguete Soiuz U desde o cosmódromo de Baikonur. Características
Soiuz T-7, unha Soiuz modelo T cos cosmonautas Svetlana Savitskaya (a segunda muller en viaxar ao espazo), Leonid Popov e Aleksandr Serebrov a bordo, foi unha misión lanzada para acoplarse coa estación espacial Saliut 7 e facer experimentos a bordo. A tripulación regresou na Soiuz T-5 o 27 de agosto de 1982 ás 15: 04 GMT para deixar a T-7, máis nova, na estación para o regreso da tripulación permanente (Berezovoi e Lebedev), que volveu a terra o 10 de decembro de 1982 ás 19: 03 GMT.
Soiuz T-8

Soiuz T-8 foi unha misión espacial tripulada soviética lanzada o 20 de abril de 1983 mediante un foguete Soiuz U desde o cosmódromo de Baikonur. Características
Soiuz T-8, unha Soiuz modelo T cos cosmonautas Aleksandr Serebrov, Gennadi Strekalov e Vladimir Titov a bordo, foi unha misión lanzada para acoplarse coa estación espacial Saliut 7. Debido aos danos sufridos pola antena do sistema Igla da Soiuz durante o lanzamento, esta non puido acoplarse coa estación e a tripulación volveu a terra despois de dous días en órbita. A Soiuz T-8 regresou o 22 de abril de 1982 ás 13: 29 GMT a uns 113 km ao sueste de Arkalyk (Kazakhstán).
Soiuz T-9

Soiuz T-9 foi unha misión espacial tripulada soviética lanzada o 27 de xuño de 1983 mediante un foguete Soiuz U desde o cosmódromo de Baikonur. Características
Soiuz T-9, unha Soiuz modelo T cos cosmonautas Vladimir Liakhov e Aleksandr Pavlovich Aleksandrov a bordo, foi unha misión lanzada para acoplarse coa estación espacial Saliut 7 e facer experimentos a bordo. Tamén vaciou a nave de carga Cosmos 1443 acoplada á estación e levou a cabo reparacións e mantemento da estación. Durante a misión a estación recibiu a visita das naves Progress 17 e Progress 18. A tripulación regresou o 23 de novembro de 1983 ás 19: 58 GMT.
Soiuz TM

Soiuz TM foi un modelo de nave Soiuz deseñado para misións na órbita terrestre. Estivo en servizo entre 1986 e 2002. Características
A Soiuz TM é unha versión modernizada e mellorada da Soiuz T, con novos sistemas de cita e acoplamento, comunicacións, emerxencia e paracaídas e aterraxe. Usaba unha estrutura metálica para o casco máis forte e un escudo térmico máis lixeiro. Foi a nave usada para transportar tripulacións á estación espacial Mir e á Estación Espacial Internacional. O novo sistema de acoplamento Kurs permitía á nave manobrar sen que o obxectivo tivese que manobrar á súa vez para manter a posición, flexibilizando as operacións de atraque.
Soiuz TM-10

Soiuz TM-10 foi unha misión espacial tripulada soviética lanzada o 1 de agosto de 1990 mediante un foguete Soiuz U2 desde o cosmódromo de Baikonur. Características
Soiuz TM-10, unha Soiuz modelo TM cos cosmonautas Gennadi Manakov e Gennadi Strekalov a bordo, foi unha misión lanzada para acoplarse coa estación espacial Mir e facer experimentos xeofísicos, astrofísicos e biolóxicos. Durante a súa estancia recibiron a visita da Progress M-5 e da Soiuz TM-11.
Os cosmonautas regresaron, xunto co periodista Toyohiro Akiyama, chegado á estación na Soiuz TM-11, o 10 de decembro de 1990 ás 6: 07 GMT.
Soiuz TM-11

Soiuz TM-11 foi unha misión espacial tripulada soviética lanzada o 2 de decembro de 1990 mediante un foguete Soiuz U2 desde o cosmódromo de Baikonur. Características
Soiuz TM-11, unha Soiuz modelo TM cos cosmonautas Viktor Afanasiev, Toyohiro Akiyama (un xornalista xaponés) e Musa Manarov a bordo, foi unha misión lanzada para acoplarse coa estación espacial Mir e facer experimentos científicos e manter a estación. Akiyama é considerado o primeiro pasaxeiro comercial ao espazo, ao pagar a compañía para a que traballaba, TBS, 28 millóns de dólares polo seu voo ata a Mir. Akiyama volveu a terra na Soiuz TM-10 e durante a súa estancia na Mir fixo varias retransmisións televesivas e radiofónicas.
Durante a súa estancia recibiron a visita da Progress M-7, que estivo a punto de causar un accidente coa estación, e da Soiuz TM-12.
Afanasyev e Manarov, xunto con Helen Sharman (chegada a bordo da Mir na Soiuz TM-12), regresaron o 26 de maio de 1991 ás 10: 03 GMT.
Soiuz TM-12

Soiuz TM-12 foi unha misión espacial tripulada rusa lanzada o 18 de maio de 1991 mediante un foguete Soiuz U2 desde o cosmódromo de Baikonur. Características
Soiuz TM-12, unha Soiuz modelo TM cos cosmonautas Anatoli Artsebarski, Sergei Krikalev e Helen Sharman (a segunda pasaxeira comercial cara a Mir e a primeira muller en viaxar a ela) a bordo, foi unha misión lanzada para acoplarse coa estación espacial Mir e facer experimentos científicos e manter a estación. O cometido de Sharman, no marco do iniciativa privada proxecto Juno, foi facer experimentos biolóxicos e físicos e participar en retransmisións educativas.
Durante a súa estancia recibiron a visita da Progress M-9 e da Soiuz TM-13.
Sharman volveu a terra na Soiuz TM-11 mentres que Artsebarski, xunto con Franz Viehböck e Toktar Aubakirov (chegados á Mir na Soiuz TM-13), regresaron na Soiuz TM-12 o 10 de outubro de 1991 ás 4: 11 GMT.
Soiuz TM-13

Soiuz TM-13 foi unha misión espacial tripulada rusa lanzada o 2 de outubro de 1991 mediante un foguete Soiuz U2 desde o cosmódromo de Baikonur. Características
Soiuz TM-13, unha Soiuz modelo TM cos cosmonautas Franz Viehböck (cosmonauta austríaco), Toktar Aubakirov (cosmonauta kazakh) e Aleksandr Aleksandrovich Volkov a bordo, foi unha misión lanzada para acoplarse coa estación espacial Mir, facer experimentos científicos e manter a estación.
Durante a súa estancia recibiron a visita da Progress M-10, a Progress M-11 e a Soiuz TM-14.
A Soiuz TMA-13 volveu a terra o 25 de marzo de 1992 ás 8: 51 GMT, con Volkov, Sergei Krikalev e Klaus-Dietrich Flade a bordo.
Soiuz TM-14

Soiuz TM-14 foi unha misión espacial tripulada rusa lanzada o 17 de marzo de 1992 mediante un foguete Soiuz U2 desde o cosmódromo de Baikonur. Características
Soiuz TM-14, unha Soiuz modelo TM cos cosmonautas Klaus-Dietrich Flade (cosmonauta alemán), Aleksandr Kaleri e Alexander Viktorenko a bordo, foi unha misión lanzada para acoplarse coa estación espacial Mir, facer experimentos científicos e manter a estación.
Durante a súa estancia recibiron a visita da Progress M-12, a Progress M-13 e a Soiuz TM-15.
A Soiuz TMA-14 volveu a terra o 10 de agosto de 1992 ás 21: 47 GMT, con Kaleri, Viktorenko e Michel Tognini a bordo.
Soiuz TM-15

Soiuz TM-15 foi unha misión espacial tripulada rusa lanzada o 27 de xullo de 1992 mediante un foguete Soiuz U2 desde o cosmódromo de Baikonur. Características
Soiuz TM-15, unha Soiuz modelo TM cos cosmonautas Sergei Avdeiev, Anatoli Soloviev e Michel Ange-Charles Tognini a bordo, foi unha misión lanzada para acoplarse coa estación espacial Mir, facer experimentos científicos e manter a estación.
Durante a súa estancia recibiron a visita da Progress M-14 e a Soiuz TM-16.
A Soiuz TMA-15 volveu a terra o 1 de febreiro de 1993 ás 3: 47 GMT, con Avdeyev e Solovyov a bordo, mentres que Tognini regresou antes, na Soiuz TM-14.
Soiuz TM-16

Soiuz TM-16 foi unha misión espacial tripulada rusa lanzada o 24 de xaneiro de 1993 mediante un foguete Soiuz U2 desde o cosmódromo de Baikonur. Características
Soiuz TM-16, unha Soiuz modelo TM cos cosmonautas Gennadi Manakov e Aleksandr Poleshchuk a bordo, foi unha misión lanzada para acoplarse coa estación espacial Mir, facer experimentos científicos e manter a estación. Como particularidade a nave levaba o sistema de acoplamento APAS-89 en lugar da sonda de acoplamento estándar coa finalidade de probalo para futuras operacións con ese sistema.
Durante a súa estancia recibiron a visita da Progress M-15, a Progress M-16, a Progrss M-17, a Progress M-18 e a Soiuz TM-17.
A Soiuz TMA-16 volveu a terra o 22 de xullo de 1993 ás 6: 41 GMT, con Haignere, Manakov e Poleshchuk a bordo.
Soiuz TM-17

Soiuz TM-17 foi unha misión espacial tripulada rusa lanzada o 1 de xullo de 1993 mediante un foguete Soiuz U2 desde o cosmódromo de Baikonur. Características
Soiuz TM-17, unha Soiuz modelo TM cos cosmonautas Jean-Pierre Haigneré, Aleksandr Serebrov e Vasili Tsibliiev a bordo, foi unha misión lanzada para acoplarse coa estación espacial Mir, facer experimentos científicos e manter a estación. Durante a súa estancia, na noite do 12 ao 13 de agosto, producise o máximo da choiva das Perseidas, que para ese ano predeciuse moi intenso. En consecuencia mantívose a alerta en terra por se fora necesario un regreso de emerxencia desde a estación e os equipos de rescate necesitaran movilizarse de inmediato. A choiva non tivo consecuencias graves para a estación, que rexistrou dez impactos contra as xanelas mentres que os sensores mediron un fluxo de partículas 2000 veces superior ao normal. Despois da choiva os cosmonautas fixeron un paseo espacial para revisar o exterior da Mir.
Durante a súa estancia recibiron a visita da Progress M-19 e a Soiuz TM-18.
O 14 de xaneiro a Soiuz TMA-17 desacoplouse da Mir para volver á Terra. Antes fixo un voo arredor da Mir para examinala, como era costume, pero debido a unha configuración errónea da nave acabou impactando levemente contra o módulo Kristall. O piloto, Tsibliyev, retomou o control da Soiuz e evitou danos maiores. O exame tanto da estación como da Soiuz non mostrou danos graves. A Soiuz regresou a terra ese mesmo día ás 8: 19 GMT.
Soiuz TM-18

Soiuz TM-18 foi unha misión espacial tripulada rusa lanzada o 8 de xaneiro de 1994 mediante un foguete Soiuz U2 desde o cosmódromo de Baikonur. Características
Soiuz TM-18, unha Soiuz modelo TM cos cosmonautas Viktor Afanasiev, Valeri Poliakov e Iuri Usachov a bordo, foi unha misión lanzada para acoplarse coa estación espacial Mir, facer experimentos científicos e manter a estación.
Durante a súa estancia recibiron a visita da Progress M-20, a Progress M-21, a Progress M-22 e a Soiuz TM-19.
A Soiuz regresou a terra o 9 de xullo de 1994 ás 10: 32 GMT, tocando terra a uns 110 km ao norte de Arkalyk (Kazakhstán).
Soiuz TM-19

Soiuz TM-19 foi unha misión espacial tripulada rusa lanzada o 1 de xullo de 1994 mediante un foguete Soiuz U2 desde o cosmódromo de Baikonur. Características
Soiuz TM-19, unha Soiuz modelo TM cos cosmonautas Iuri Malenchenko e Talgat Musabaiev a bordo, foi unha misión lanzada para acoplarse coa estación espacial Mir, facer experimentos científicos e manter a estación.
Durante a súa estancia recibiron a visita da Progress M-24, que tivo problemas na aproximación á estación e impactou con ela un par de veces. A nave tivo que ser acoplada de maneira remota manualmente por Malenchenko. Durante a misión tamén chegou a Soiuz TM-20.
A Soiuz regresou a terra o 4 de novembro de 1994 ás 11: 18 GMT, tocando terra a uns 110 km ao nordeste de Arkalyk (Kazakhstán).
Soiuz TM-2

Soiuz TM-2 foi unha misión espacial tripulada soviética lanzada o 5 de febreiro de 1987 mediante un foguete Soiuz U2 desde o cosmódromo de Baikonur. Características
Soiuz TM-2, unha Soiuz modelo TM cos cosmonautas Iuri Romanenko e Aleksandr Laveikin a bordo, foi unha misión lanzada para acoplarse coa estación espacial Mir, facer experimentos científicos e manter a estación.
Laveykin tivo que ser evacuado prematuramente na Soiuz TM-3 debido a problemas de saúde, deixando a Romanenko xunto con Aleksandrov (chegado na TM-3) nunha misión de longa duración. Durante a súa estancia a Mir recibiu o módulo Kvant, que tivo problemas para acoplarse á estación ata que os cosmonautas, durante un paseo espacial, eliminaron un obxecto que obstruía a zona de conexión entre a estación e o módulo. Máis tarde durante a misión tamén chegaron a Progress 29, a Progress 30 e a Soiuz TM-3.
A Soiuz TM-2 regresou a terra o 30 de xullo de 1987 ás 1: 05 GMT con Muhammed Faris, Laveykin e Alexander Viktorenko a bordo.
Soiuz TM-20

Soiuz TM-20 foi unha misión espacial tripulada rusa lanzada o 3 de outubro de 1994 mediante un foguete Soiuz U2 desde o cosmódromo de Baikonur. Características
Soiuz TM-20, unha Soiuz modelo TM cos cosmonautas Elena Kondakova (a terceira muller rusa no espazo e a primeira nunha misión de longa duración), Ulf Merbold (da Axencia Espacial Europea) e Alexander Viktorenko a bordo, foi unha misión lanzada para acoplarse coa estación espacial Mir, facer experimentos científicos e manter a estación.
A tripulación probou o sistema de acoplamento automático Kurs desacoplando a Soiuz, afastándoa uns centos de metros e deixando que se volvese acoplar automaticamente, con éxito. O sistema fallara durante a chegada da Progress M-24. Durante a súa estancia recibiron a visita da Progress M-25.
A Soiuz regresou a terra o 22 de marzo de 1995 ás 4: 04 GMT, tocando terra a uns 22 km ao nordeste de Arkalyk (Kazakhstán).
Soiuz TM-21

Soiuz TM-21 foi unha misión espacial tripulada rusa lanzada o 14 de marzo de 1995 mediante un foguete Soiuz U2 desde o cosmódromo de Baikonur. Características
Soiuz TM-21, unha Soiuz modelo TM cos cosmonautas Vladimir Dezhurov, Gennadi Strekalov e Norman Thagard (o primeiro estadounidense en viaxar nunha Soiuz ) a bordo, foi unha misión lanzada para acoplarse coa estación espacial Mir, facer experimentos científicos e manter a estación.
A misión coincidiu co acoplamento do transbordador espacial Atlantis á Mir. Coa chegada da Soiuz TM-21 a poboación conxunta da Mir e do transbordador chegou aos 13 habitantes, a maior reunión de xente no espazo por primeira vez na historia: Dezhurov, Strekalov, Thagard na Soiuz; Viktorenko, Kondakova e Polyakov na Mir; e Oswald, Gregory, Lawrence, Jernigan, Grunsfeld, Parise e Durrance no Atlantis.
A Soiuz regresou a terra o 11 de setembro de 1995 ás 6: 52 GMT, tocando terra a uns 108 km ao nordeste de Arkalyk (Kazakhstán).
Soiuz TM-22

Soiuz TM-22 foi unha misión espacial tripulada rusa lanzada o 3 de setembro de 1995 mediante un foguete Soiuz U2 desde o cosmódromo de Baikonur. Características
Soiuz TM-22, unha Soiuz modelo TM cos cosmonautas Sergei Avdeiev, Iuri Gidzenko e Thomas Reiter a bordo, foi unha misión lanzada para acoplarse coa estación espacial Mir, facer experimentos científicos e manter a estación. Reiter foi o primeiro astronauta europeo nunha misión de longa duración.
Durante a misión recibiu a visita da Progress M-29, da misión STS-74, da Progress M-30 e da Soiuz TM-23.
A Soiuz TM-22 regresou a terra o 29 de febreiro de 1996 ás 10: 42 GMT.
Soiuz TM-23

Soiuz TM-23 foi unha misión espacial tripulada rusa lanzada o 21 de febreiro de 1996 mediante un foguete Soiuz U desde o cosmódromo de Baikonur. Características
Soiuz TM-23, unha Soiuz modelo TM cos cosmonautas Iuri Onufriienko e Iuri Usachov a bordo, foi unha misión lanzada para acoplarse coa estación espacial Mir, facer experimentos científicos e manter a estación. Reiter foi o primeiro astronauta europeo nunha misión de longa duración.
Durante a misión recibiu a visita da misión STS-76, da Progress M-31, da Progress M-32 e da Soiuz TM-24.
A Soiuz TM-23 regresou a terra o 2 de setembro de 1996 ás 7: 41 GMT a uns 100 km ao suroeste de Akmola (Kazakhstán).
Soiuz TM-24

Soiuz TM-24 foi unha misión espacial tripulada rusa lanzada o 18 de agosto de 1996 mediante un foguete Soiuz U desde o cosmódromo de Baikonur. Características
Soyuz TM-24, unha Soiuz modelo TM cos cosmonautas Valeri Korzun, Aleksandr Kaleri e Claudie Haigneré (a primeira muller francesa en ir ao espazo) a bordo, foi unha misión lanzada para acoplarse coa estación espacial Mir, facer experimentos científicos e manter a estación.
Durante a misión recibiu a visita da misión STS-79, da Progress M-33, da STS-81 e da Soiuz TM-25.
A Soiuz TM-24 regresou á Terra o 2 de marzo de 1997 ás 6: 44 GMT preto de Arkaylk (Kazakhstán).
Soiuz TM-25

Soiuz TM-25 foi unha misión espacial tripulada rusa lanzada o 10 de febreiro de 1997 mediante un foguete Soiuz U desde o cosmódromo de Baikonur. Características
Soiuz TM-25, unha Soiuz modelo TM cos cosmonautas Reinhold Ewald (alemán), Aleksandr Lazutkin e Vasili Tsibliiev a bordo, foi unha misión lanzada para acoplarse coa estación espacial Mir, facer experimentos científicos e manter a estación.
Durante a misión produciuse toda unha serie de incidentes, incluíndo lumes, perdas de enerxía, problemas co sistema de oxíxeno e térmico, fallos do sistema de control da estación, despresurizacións e unha colisión coa Progress M-34. Tamén recibiron a visita da misión STS-84, da Progress M-35 e da Soiuz TM-26.
A Soiuz TM-25 regresou a terra o 14 de agosto de 1997 ás 12: 17 GMT a 170 km ao sueste de Dzezkazgan (Kazakhstán). Os retrofoguetes de aterraxe fallaron no momento do impacto contra terra, facendo deste retorno un dos máis duros para os cosmonautas.
Soiuz TM-26

Soiuz TM-26 foi unha misión espacial tripulada rusa lanzada o 10 de febreiro de 1997 mediante un foguete Soiuz U desde o cosmódromo de Baikonur. Características
Soiuz TM-26, unha Soiuz modelo TM cos cosmonautas Anatoli Soloviev e Pavel Vinogradov a bordo, foi unha misión lanzada para acoplarse coa estación espacial Mir, facer experimentos científicos e manter a estación. A tripulación fixo varios paseos espaciais para reparar a estación, con avarías debido a varios accidentes.
Durante a misión recibiron a visita da misión STS-86, da Progress M-36, da STS-89 e da Soiuz TM-27.
A Soiuz TM-26 regresou a terra o 19 de febreiro de 1998 ás 9: 10 GMT en Kazakhstán.
Soiuz TM-27

Soiuz TM-27 foi unha misión espacial tripulada rusa lanzada o 29 de xaneiro de 1998 mediante un foguete Soiuz U desde o cosmódromo de Baikonur. Características
Soiuz TM-27, unha Soiuz modelo TM cos cosmonautas Nikolai Budarin, Léopold Eyharts e Talgat Musabaiev a bordo, foi unha misión lanzada para acoplarse coa estación espacial Mir, facer experimentos científicos e manter a estación.
Durante a misión recibiron a visita da Progress M-38, a Progress M-39, da STS-91 e da Soiuz TM-28.
A Soiuz TM-27 regresou a terra o 25 de agosto de 1998 ás 5: 23 GMT cerca de Arkalyk (Kazakhstán).
Soiuz TM-28

Soiuz TM-28 foi unha misión espacial tripulada rusa lanzada o 13 de agosto de 1998 mediante un foguete Soiuz U desde o cosmódromo de Baikonur. Características
Soiuz TM-28, unha Soiuz modelo TM cos cosmonautas Sergei Avdeiev, Iuri Baturin e Gennadi Padalka a bordo, foi unha misión lanzada para acoplarse coa estación espacial Mir, facer experimentos científicos e manter a estación.
Durante a misión recibiron a visita da Progress M-40 e da Soiuz TM-29.
A Soiuz TM-28 regresou a terra o 28 de febreiro de 1999 ás 2: 14 GMT.
Soiuz TM-29

Soiuz TM-29 foi unha misión espacial tripulada rusa lanzada o 20 de febreiro de 1999 mediante un foguete Soiuz U desde o cosmódromo de Baikonur. Características
Soiuz TM-29, unha Soiuz modelo TM cos cosmonautas Viktor Afanasiev, Ivan Bella e Jean-Pierre Haigneré a bordo, foi unha misión lanzada para acoplarse coa estación espacial Mir, facer experimentos científicos e manter a estación. Cando a tripulación abandonou a Mir deixárona deshabitada e sen substitución ata a chegada a Soiuz TM-30 meses máis tarde.
Durante a misión recibiron a visita da Progress M-41 e da Progress M-42.
A Soiuz TM-29 regresou a terra o 28 de agosto de 1999 ás 00: 34 GMT.
Soiuz TM-3

Soiuz TM-3 foi unha misión espacial tripulada soviética lanzada o 22 de xullo de 1987 mediante un foguete Soiuz U2 desde o cosmódromo de Baikonur. Características
Soiuz TM-3, unha Soiuz modelo TM cos cosmonautas Aleksandr Pavlovich Aleksandrov, Alexander Viktorenko e Muhammed Faris (de Siria) a bordo, foi unha misión lanzada para acoplarse coa estación espacial Mir, facer experimentos científicos e manter a estación. O 10 de setembro o detector de raios X do módulo Kvant foi o primeiro en detectar a explosión da supernova 1987a.
Durante a misión recibiron a visita da Progress 31, da Progress 32, da Progress 33 e da Soiuz TM-4.
A Soiuz TM-3 regresou a terra o 29 de decembro de 1987 ás 9: 16 GMT.
Soiuz TM-30

Soiuz TM-30 foi unha misión espacial tripulada rusa lanzada o 4 de abril de 2000 mediante un foguete Soiuz U desde o cosmódromo de Baikonur. Características
Soiuz TM-30, unha Soiuz modelo TM cos cosmonautas Aleksandr Kaleri e Sergei Zaliotin a bordo, foi unha misión lanzada para acoplarse coa estación espacial Mir e facer ante todo tarefas de mantemento. Cando chegaron á estación, había meses que estaba deshabitada. Cos cargueiros Progress M1-1 e Progress M1-2 reactivaron a Mir e elevaron a súa órbita. Foi a última expedición tripulada á estación.
A Soiuz TM-30 regresou a terra o 16 de xuño de 2000 ás 00: 44 GMT preto de Arkalyk (Kazakhstán).
Soiuz TM-31

Soiuz TM-31 foi a primeira misión espacial tripulada á Estación Espacial Internacional, lanzada o 31 de outubro de 2000 mediante un foguete Soiuz U desde o cosmódromo de Baikonur. Características
Soiuz TM-31, unha Soiuz modelo TM cos cosmonautas Iuri Gidzenko, Sergei Krikalev e William Shepherd (a chamada Expedición Un) a bordo, foi a primeira misión lanzada para acoplarse coa Estación Espacial Internacional. A nave acoplouse co porto traseiro do módulo Zvezda. Durante a misión a tripulación activou os sistemas de Zvezda, realizou tarefas de mantemento, recibiu a visita das naves de carga Progress M1-4 e Progress M-44 e comezaron a facer algúns experimentos. Durante a súa estancia tamén se acoplou o transbordador espacial Atlantis durante a misión STS-98 para levar o módulo Destiny á estación, así como a STS-102, correspondente ao Discovery.
A Soiuz TM-31 regresou a terra o 6 de maio de 2001.
Soiuz TM-32

Soiuz TM-32 foi unha misión espacial tripulada lanzada cara a Estación Espacial Internacional o 28 de abril de 2001 mediante un foguete Soiuz U desde o cosmódromo de Baikonur. Características
Soiuz TM-32, unha Soiuz modelo TM cos cosmonautas Iuri Baturin, Talgat Musabaiev e Dennis Tito (o primeiro turista espacial) a bordo, foi unha misión lanzada para acoplarse coa Estación Espacial Internacional e facer experimentos e mantemento. A tripulación regresou 6 días despois na Soiuz TM-31, deixando a súa nave como substitución máis fresca, tocando terra o 6 de maio de 2001 ás 2: 21 GMT preto de Arkalyk (Kazakhstán). A Soiuz TM-32, pola súa banda, aterrou o 31 de outubro de 2001 ás 4: 59 GMT a uns 180 km ao sueste de Dzhezkazgan.
Soiuz TM-33

Soiuz TM-33 foi unha misión espacial tripulada lanzada cara a Estación Espacial Internacional o 21 de outubro de 2001 mediante un foguete Soiuz U desde o cosmódromo de Baikonur. Características
Soiuz TM-33, unha Soiuz modelo TM cos cosmonautas Viktor Afanasiev, Claudie Haigneré e Konstantin Kozeiev a bordo, foi unha misión lanzada para acoplarse coa Estación Espacial Internacional e facer experimentos e mantemento. A tripulación regresou 8 días despois na Soiuz TM-32, deixando a súa nave como substitución máis fresca, tocando terra o 31 de outubro de 2001 ás 4: 59 GMT preto de Dzhezkazgan (Kazakhstán). A Soiuz TM-33, pola súa banda, aterrou o 5 de maio de 2002 ás 3: 52 GMT preto de Arkalyk.
Soiuz TM-34

Soiuz TM-34 foi unha misión espacial tripulada lanzada cara a Estación Espacial Internacional o 25 de abril de 2002 mediante un foguete Soiuz U desde o cosmódromo de Baikonur. Foi a última Soiuz modelo TM en voar. Características
Soiuz TM-34, unha Soiuz modelo TM cos cosmonautas Iuri Gidzenko, Mark Shuttleworth (o segundo turista espacial) e Roberto Vittori (da Axencia Espacial Europea) a bordo, foi unha misión lanzada para acoplarse coa Estación Espacial Internacional e facer experimentos e mantemento. A tripulación regresou 10 días despois na Soiuz TM-33, deixando a súa nave como substitución máis fresca, tocando terra o 5 de maio de 2002 ás 3: 52 GMT a 25 km ao sueste de Arkalyk (Kazakhstán). A Soiuz TM-34, pola súa banda, aterrou o 10 de novembro de 2002 ás 00: 04 GMT.
Soiuz TM-4

Soiuz TM-4 foi unha misión espacial tripulada soviética lanzada o 21 de decembro de 1987 mediante un foguete Soiuz U2 desde o cosmódromo de Baikonur. Características
Soiuz TM-4, unha Soiuz modelo TM cos cosmonautas Vladimir Titov, Musa Manarov e Anatoli Levchenko a bordo, foi unha misión lanzada para acoplarse coa estación espacial Mir, facer experimentos científicos e manter a estación. A tripulación estableceu no seu momento o récord de permanencia no espazo.
Durante a misión recibiron a visita da Progress 34, da Progress 35, da Progress 36, da Soiuz TM-5, a Progress 37, a Soiuz TM-6, a Progress 38 e a Soiuz TM-7.
A tripulación da Soiuz TM-4 regresou a terra na Soiuz TM-6 o 21 de decembro de 1988 ás 9: 57 GMT, aterrando a uns 180 km ao sueste de Dzhezkazgan (Kazakhstán). A propia Soiuz TM-4 regresou o 17 de xuño de 1988, con outra tripulación a bordo.
Soiuz TM-5

Soiuz TM-5 foi unha misión espacial tripulada soviética lanzada o 7 de xuño de 1988 mediante un foguete Soiuz U2 desde o cosmódromo de Baikonur. Características
Soiuz TM-5, unha Soiuz modelo TM cos cosmonautas Anatoli Soloviev, Viktor Savinikh e Aleksandr Panaiotov Aleksandrov (o primeiro cosmonauta búlgaro) a bordo, foi unha misión lanzada para acoplarse coa estación espacial Mir, facer experimentos científicos e manter a estación.
A tripulación da Soiuz TM-5 regresou a terra na Soiuz TM-4 o 17 de xuño de 1988 ás 10: 13 GMT, aterrando a uns 202 km ao sueste de Dzhezkazgan (Kazakhstán), deixando a súa nave como substituto máis novo. A propia Soiuz TM-5 regresou o 7 de setembro de 1988, con outra tripulación a bordo.
Soiuz TM-6

Soiuz TM-6 foi unha misión espacial tripulada soviética lanzada o 29 de agosto de 1988 mediante un foguete Soiuz U2 desde o cosmódromo de Baikonur. Características
Soiuz TM-6, unha Soiuz modelo TM cos cosmonautas Vladimir Lyakhov, Valeri Poliakov e Abdul Ahad Mohmand (o primeiro cosmonauta afgán) a bordo, foi unha misión lanzada para acoplarse coa estación espacial Mir, facer experimentos científicos e manter a estación.
A tripulación da Soiuz TM-6 regresou a terra na Soiuz TM-5 o 7 de setembro de 1988 ás 00: 50 GMT, aterrando a uns 160 km ao sueste de Dzhezkazgan (Casquistán), deixando a súa nave como substituto máis novo. A propia Soiuz TM-6 regresou o 21 de decembro de 1988, con outra tripulación a bordo.
Soiuz TM-7

Soiuz TM-7 foi unha misión espacial tripulada soviética lanzada o 26 de novembro de 1988 mediante un foguete Soiuz U2 desde o cosmódromo de Baikonur. Características
Soiuz TM-7, unha Soiuz modelo TM cos cosmonautas Jean-Loup Chrétien, Sergei Krikalev e Aleksandr Volkov a bordo, foi unha misión lanzada para acoplarse coa estación espacial Mir, facer experimentos científicos e manter a estación.
Durante a súa misión recibiron a visita da Progress 39, a Progress 40 e a Progress 41. A Soiuz TM-7 regresou a terra o 27 de abril de 1989 ás 2: 59 GMT.
Soiuz TM-8

Soiuz TM-8 foi unha misión espacial tripulada soviética lanzada o 5 de setembro de 1989 mediante un foguete Soiuz U2 desde o cosmódromo de Baikonur. Características
Soiuz TM-8, unha Soiuz modelo TM cos cosmonautas Alexander Viktorenko e Aleksandr Serebrov a bordo, foi unha misión lanzada para acoplarse coa estación espacial Mir, facer experimentos científicos e manter a estación. A tripulación de apoio estaba formada por Aleksandr Nikolayevich Balandin e Anatoli Yakovlevich Solovyov.
Durante a súa misión recibiron a visita da Progress M-2 e a Soiuz TM-9. A Soiuz TM-8 regresou a terra o 19 de febreiro de 1990 ás 4: 36 GMT.
Soiuz TM-9

Soiuz TM-9 foi unha misión espacial tripulada soviética lanzada o 11 de febreiro de 1990 mediante un foguete Soiuz U2 desde o cosmódromo de Baikonur. Características
Soiuz TM-9, unha Soiuz modelo TM cos cosmonautas Balandin e Anatoli Soloviev a bordo, foi unha misión lanzada para acoplarse coa estación espacial Mir, facer experimentos científicos e manter a estación. A tripulación tamén se viu obrigada a facer dous paseos espaciais tras descubrir que tres das oito mantas térmicas que recubrían o módulo de descenso da súa Soiuz estaban soltas, poñendo en perigo o control térmico da nave e existindo risco de que bloquearan sensores necesarios para a reentrada.
Durante a súa misión recibiron a visita da Progress M-3, a Progress 42, o novo módulo Kristall para a estación e a Soiuz TM-10.
A Soiuz TM-9 regresou a terra o 9 de agosto de 1990 ás 7: 35 GMT, aterrando a 70 km de Arkalyk (Kazakhstán).